แม่น้ำคองโก
แม่น้ำคองโก () หรือ แม่น้ำซาอีร์ () เป็นแม่น้ำที่ใหญ่ที่สุดทางตะวันออกกลางของแอฟริกา มีความยาวรวม 4,700 กม. (2,920 ไมล์) ทำให้เป็นแม่น้ำที่ยาวที่สุดเป็นอันดับ 2 ของทวีปแอฟริกา (เป็นรองแม่น้ำไนล์) และถือเป็นแม่น้ำที่ยาวที่สุดเป็นอันดับ 8 ของโลก และเป็นแม่น้ำที่มีความลึกที่สุดในโลก ในจุดที่ลึกสุด ลึกถึง 720 ฟุต (228.6 เมตร) แม่น้ำสายนี้ไหลผ่านประเทศคองโก แองโกลา แซมเบีย แทนซาเนีย บุรุนดี รวันดา และไหลลงสู่มหาสมุทรแอตแลนติกในที่สุด
อองเออร์มัน
แม่น้ำอองเออร์มัน () เป็นหนึ่งแม่น้ำสายที่ยาวที่สุดในสวีเดน มีความยาว 460 กิโลเมตร เป็นแม่น้ำที่มีปริมาณน้ำมากเป็นอันดับ 3 รองจากแม่น้ำเยอตา และแม่น้ำลูเล ตั้งต้นจากเขตแดนด้านตะวันตกของประเทศ บริเวณเทือกเขาสแกนดิเนเวียน ไหลไปทางตะวันออกเฉียงใต้และทางใต้ ลงสู่อ่าวบอทเนีย เหนือเมืองฮาร์เนอซันด์ มีแก่งและน้ำตกมาก มีทิวทัศน์สวยงาม และใช้ผลิตไฟฟ้าพลังน้ำ